O‘zbekistonda bolalar pnevmokokk infeksiyasiga qarshi yangi vaksina bilan emlanadi

O‘zbekistonda 2015-yilning ikkinchi yarmida pnevmokokk infeksiyasiga qarshi bolalarni yangi vaksina bilan emlash boshlanadi. Bu haqda “UZ24” sayti Uzbekistan Today nashriga tayanib xabar qilmoqda.

Ayni paytda preparatlarni sotib olish ishlari yakunlanmoqda. Emlash milliy taqvimiga muvofiq, O‘zbekistonning davlat tibbiyot muassasalarining emlash punktlarida yangi vaksinani barcha bolalar olishlari mumkin.
Pnevmokokk infeksiyalari bola ikki yoshgacha to‘lguncha ko‘pincha meningit, zotiljam, otitlar ko‘rinishida kechadi va og‘ir oqibatlarga olib keladi. Emlash esa kasallikni oldini olishning eng samarali usuli hisoblanadi. Ko‘pchilik bolalarda bu vaksina hech qanday ikkinchi darajali holatlarni keltirib chiqarmaydi, deyarli qarshi ko‘rsatmalar yo‘q.